कनेटिकट

कनेटिकट(अमेरिकन उच्चार) किंवा कनेक्टिकट(मराठी उच्चार) (; ) हे अमेरिका देशामधील आकाराने तिसऱ्या क्रमांकाचे सर्वात लहान राज्य आहे. अमेरिकेच्या ईशान्य भागातील न्यू इंग्लंड प्रदेशात वसलेले कनेक्टिकट लोकसंख्येच्या दृष्टीने देशातील २९व्या क्रमांकाचे व चौथ्या क्रमांकाचे सर्वाधिक लोकसंख्या घनतेचे राज्य आहे.

कनेटिकटच्या दक्षिणेला अटलांटिक महासागर, पश्चिमेला न्यू यॉर्क, उत्तरेला मॅसेच्युसेट्स व पूर्वेला ऱ्होड आयलंड ही राज्ये आहेत. राज्याच्या दक्षिणेला खाडीपलीकडे न्यू यॉर्क शहराचे लॉंग आयलंड हे बेट आहे. हार्टफर्ड ही कनेक्टिकटची राजधानी तर ब्रिजपोर्ट हे सर्वात मोठे शहर आहे. कनेक्टिकचा राज्याचा दक्षिण व पश्चिमेकडील मोठा भाग न्यू यॉर्क महानगरामध्ये गणला जातो.

कनेक्टिकट हे अमेरिकेमधील एक प्रगत व श्रीमंत राज्य आहे. दरडोई उत्पन्न, कौटुंबिक उत्पन्न व मानवी विकास निर्देशांक ह्या बाबतीत कनेक्टिकटचा देशात प्रथम क्रमांक लागतो. परंतु येथील श्रीमंत व गरीब लोकांच्या मिळकतीत फार मोठी तफावत आहे. बँकिंग व इतर आर्थिक सेवा हा येथील सर्वात मोठा उद्योग आहे.

न्यू इंग्लंडमधील इतर राज्यांप्रमाणे येथे युरोपियन वंशाचे अनेक लोक स्थायिक झाले आहेत.

मोठी शहरे 
 ब्रिजपोर्ट - १,४४,२२९
 न्यू हेवन - १,२९,७७९
 हार्टफर्ड - १,२४,५१२
 स्टॅमफर्ड - १,२२,६४३

इतर शहरे
अनसोनिया
ग्रोटॉन शहर
टॉरिंग्टन
डर्बी
डॅनबरी
नॉर्विक
नॉर्वोक
न्यू कनान
न्यू ब्रिटन
न्यू लंडन
ब्रिस्टल
मिडलटाउन
मिलफोर्ड
मेरिडेन
वेस्ट हेवन
वॉटरबरी
शेल्टन

गॅलरी

बाह्य दुवे 
 अधिकृत सरकारी संकेतस्थळ
 पर्यटन

अमेरिकेची राज्ये